open-index/open-wikipedia-markdown huggingface dataset:
Григорий Шамро

**Григорий Шамро** (; 31 мамыр 1984 жыл, Рудный, Қостанай облысы, Қазақстан) — қазақстандық футзалшы, қақпашы және жаттықтырушы. Қазақстан футзалының танымал өкілі, ел чемпионатының бірнеше дүркін қатысушысы және ұлттық құраманың мүшесі.  

## Өмірбаяны
Григорий Шамро 1984 жылы 31 мамырда Қостанай облысының Рудный қаласында дүниеге келген. Балалық шағынан-ақ спортқа бейім болып, жасөспірім шағында футзалға қызығушылық танытты.  

Кәсіби мансабын ерте бастап, Қазақстанның бірқатар клубтарында ойнады. Оның қатарында «Витязь», «Цементник», «Аят» (Рудный), БТА Банк және «Ақтөбе» командалары бар.  

### Құрамадағы мансабы
Шамро ұзақ жылдар бойы Қазақстан құрамасының сапында өнер көрсетті.    

2016 жылы Еуропа чемпионатында құрамамен бірге қола жүлдеге қол жеткізіп, ел тарихындағы ең ірі жетістіктердің біріне үлес қосты.

### Жаттықтырушылық мансабы
Ойыншылық мансабын аяқтаған соң жаттықтырушылыққа ауысты. Қазіргі уақытта қақпашыларды дайындау бойынша маманданған жаттықтырушы ретінде жұмыс істейді.   

2020-2023 жылдар аралығында Аят командасында жаттықтырушы.   

2023 жылдан бастап Семей клубында жаттықтырушы.   

## Жетістіктері
* Еуропа чемпионатының қола жүлдегері (2016, Сербия) 🥉 
* Қазақстан чемпионатының қатысушысы (бірнеше маусым)
* Қазақстан Кубогының ойыншысы  

## Дереккөздер

Санат:Қазақстандық футзалшылар
Санат:Футзал жаттықтырушылары
Санат:Қостанай облысының спортшылары
Санат:Семей футзал клубының ойыншылары
Рауан Атантаев

**Рауан Рашидұлы Атантаев** (22 қыркүйек 1990 жыл, Георгиевка, Семей облысы, Қазақстан) — қазақстандық футзалшы, «Семей» футзал клубының қақпашысы және вице-капитаны. Қазақстан ұлттық құрамасының мүшесі.

## Өмірбаяны
Рауан Атантаев спорттық мансабын үлкен футболда бастады. 2009 жылы Семейдің «Спартак» клубының сапында өнер көрсетті. Кейін 2010 жылы «Ақ Бұлақ» (Талғар), 2011 жылы «Қайрат» және 2012 жылы «Қайрат-Академия» командаларында ойнады.

2013 жылдан бастап футзалға ауысып, «ЦСКА (Алматы)» клубының қақпашысы ретінде кәсіби мансабын жалғастырды. Кейін 2020–2021 жылдары «Атырау» футзал клубының құрамында өнер көрсетті.

2023 жылдан бері «Семей» футзал клубында ойнап келеді. Қысқа уақыт ішінде командадағы негізгі қақпашылардың біріне айналып, вице-капитан мәртебесіне ие болды.

## Ұлттық құрама
Рауан Атантаев Қазақстан ұлттық футзал құрамасында ойнап, бірқатар халықаралық жарыстарға қатысты.

### Жетістіктері

## Дереккөздер

Санат:Қазақстан футболшылары
Санат:Семей футзал клубының ойыншылары
Санат:Қазақстан мини-футболшылары
Аққорған кесенесі

**Аққорған кесенесі** – Қызылорда облысының жергілікті маңызы бар тарих және мәдениет ескерткіштерінің мемлекеттік тізіміне енген ХVІІІ-ХІХ ғасырлардың сәулет өнері ескерткіші. 

## Орналасқан жері
Жаңақорған ауданы, Түгіскен ауылынан оңтүстік-батысқа қарай 1 км жерде орналасқан.

## Сипаты
Ескерткіш Аққорған қалашығының маңында, қалың қамыс өскен және қам кесектерден тұрғызылған жерлеу құрылыстары – қоршаулардан тұратын, сондай-ақ сағана (сыпа) типті жаңартылған құрылыстары бар үлкен қорымда орналасқан.
Кесене қам кесектерден тұрғызылған. Өлшемдері 8,20х8,0 м.
Кесене бір камералы. Шаршы пішінді болып келген ескерткіштің негізгі аумағы сфероконустық формадағы күмбезбен жабылған. Оңтүстік бөлікке бағытталған кіреберісі дәліз іспетті болып қабырғаға жалғастырыла салынған. Негізгі аумақтың барлық төрт бұрышы жауырыншалармен бөлінген. Батыс қабырғада ағашпен торланған ойық бар.
Кесененің камерасы шаршы пішіндес, қабырғаларында (әр қабырғада бір-бірден) арка тәрізді төрт үлкен ойық бар. Камера ішіне екі құлпытас-сағана (биіктігі жарты метрден астам), сондай-ақ "алам" (ақ мата байланған бақан) және арқардың мүйізі қойылған. Осылардың барлығы осы жерде жерленген әулиеге деген құрметті көрсетеді.
Кесененің архитектурасында осы өңірдің ескерткіштеріне тән – камерадағы қабырғалық ойықтар (Қарасопы кесенесі, Қорасан ата кесенесі, Ақтас мешіті), дәліз іспетті кіреберіс (Жалаңаш ата кесенесі) және т.с.с. дәстүрлер байқалады.
Қазіргі уақытта кесене өзінің алғашқы келбетін жоғалтқан. Оның орнында архитектуралық көркемдік құндылығы жоқ жаңа ескерткіш бой көтерген.
Кесене архитектура тақырыбындағы камералары Т-тәрізді болып орналасқан екі камералы кесенелердің сирек нұсқасы болып табылады. Тікбұрышты және дөңгелек болып келген камералары үйлескен бұл кесене – Тілеулес ишан кесенесі секілді үш күмбезді кіреберіс бөлігі бар (кейіннен Сырдария өзенінің сағасында кең тараған) алғашқы кесенелердің бірі.
 
## Дереккөздер

 
Санат:Қызылорда облысының жергілікті маңызы бар тарих және мәдениет ескерткіштері
Санат:Қызылорда облысы сәулеті
Санат:Қазақстан кесенелері
Вахдат (қала)

**Вахдат** (, 1936 жылға дейін — **Янгибазар**, 1992 жылға дейін — **Орджоникидзеабад**, 2003 жылға дейін — **Кофарнихон**) — Тәжікстандағы қала (1965 жылдан бастап). Вахдат ауданының әкімшілік орталығы, республикалық бағыныстағы қала мәртебесіне ие. 2025 жылдың 1 қазанындағы жағдай бойынша Вахдат қаласының халқы 40 198 адамды құрады.

## Географиялық сипаттама
Вахдат қаласы Кофарнихон өзенінің бойында, Гиссар тауларының оңтүстігіндегі Ромит шатқалында орналасқан. Географиялық тұрғыдан қала бірнеше бөлікке бөлінген: қаланың өзі, айналасындағы ауылдар және бірнеше ауылдық кеңестер. Вахдат арқылы қаланы Душанбемен байланыстыратын автомобиль және теміржол өтеді.

Қала географиялық орналасуына байланысты туристер үшін тартымды. Ромит шатқалы емдік бұлақтарымен, ормандарымен және тау өзендерімен танымал. Түрлі құстар мен жануарлардың мекені және ерекше тау флорасы бар Рамит табиғи қорығы да танымал.

## Тарихы
Вахдат қаласы 1927 жылы құрылған. 1936 жылға дейін ол Янги-Базар деп аталып, Янги-Базар ауданының орталығы болды. Кейін қала Орджоникидзеабад, ал 1992 жылы Кофарнихон болып өзгертілді. 1965 жылдан бастап ол Вахдат ауданының орталығы болып, ресми түрде қала мәртебесін алды. Вахдат қазіргі атауын 2003 жылы алған.

## Экономикасы және инфрақұрылымы
Қала экономикасы негізінен айналадағы ауыл шаруашылығы қызметінен: мақта, мал шаруашылығы, астық және көкөніс өсіруден және жүзім шаруашылығынан тұрады, ал мақта тазалау қаланың негізгі өнеркәсіптік қызметі болып табылады.

Қалада Исмаил Сомони атындағы мәдениет және демалыс саябағы, мәдениет сарайы, өлкетану мұражайы және амфитеатр, 8000 жанкүйерге дейін сыйдыра алатын стадион бар.
Сонымен қатар статистикалық, медициналық колледждер, кәсіптік мектеп, жалпы білім беру мектептер, мектепке дейінгі мекемелер, дарынды балаларға арналған лицей, музыка мектебі жұмыс жасайды.

## Дереккөздер

Санат:Республикалық бағыныстағы аудандар қалалары
(612) Вероника

**(612) Вероника** — Негізгі белдеудегі астероид.

Оны 1906 жылы 8 қазанда Август Копфф Гейдельберг обсерваториясында ашты.

Астероидтың атауы оның 1906 VN деген уақытша белгілеуінен пайда болған болуы тиіс.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(613) Джиневра

**(613) Гвиневра** — Негізгі белдеудегі астероид.

Оны 1906 жылы 11 қазанда Август Копфф Гейдельберг обсерваториясында ашты.

Аңыздардағы патша Артурдың әйелі болған Гвиневраның есімімен аталды.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(620) Дракония

**(620) Дракония** — Негізгі белдеудегі астероид.

Оны 1906 жылы 26 қазанда Джоэл Меткалф Тонтон обсерваториясында ашты.

Америкадағы Дрейк университетінің құрметіне орай аталған болуы тиіс.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(623) Химера

**(623) Химера** — Негізгі белдеудегі астероид.

Оны 1907 жылы 22 қаңтарда Карл Лонерт Гейдельберг обсерваториясында ашты.

Астероид аты ежелгі грек мифологиясындағы құбыжықтың аталуына байланысты.

thumb|450px|center|Күн жүйесіндегі орны

## Зерттелуі
Арабтардың MBR Explorer астероидтарды зерттеу миссиясы осы астероидқа 2030 жылы жақындайды деп жоспарлануда.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(682) Агарь

**(682) Агарь** — Негізгі белдеудегі астероид.

Оны 1909 жылы 17 маусымда Август Копфф Гейдельберг обсерваториясында ашты.

Библиядағы кейіпкердің атымен аталды.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(663) Герлинда

**(663) Герлинда** — Негізгі белдеуде айналып жатқан ірі астероид.

Оны 1908 жылы 24 маусымда Август Копфф Гейдельберг обсерваториясында ашты.

Немістерде біршама таралған қыздардың есімімен аталды.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(662) Ньютония

**(662) Ньютония** — Негізгі белдеудегі астероид.

Оны 1908 жылы 30 наурызда Джоэл Меткалф Тонтон обсерваториясында ашты.

Массачусетс штатындағы қаланың атымен аталды. Бұл қаланың Исаак Ньютонға қатысы жоқ.

Әйгілі ғалымның құрметіне орай көп жылдан кейін басқа астероид аталды.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(8000) Исаак Ньютон

**(8000) Исаак Ньютон** — Негізгі белдеудегі астероид.

Оны 1986 жылы 5 қыркүйекте бельгиялық астроном Анри Дебеонь Чилидегі Ла-Силья обсерваториясында ашты.

Әйгілі ағылшын ғалымы Исаак Ньютонның құрметіне орай аталды.

## Дереккөздер

## Тағы қараңыз
* Астероидтар тізімі (7901—8000)
Санат:Астероидтар
Санат:Исаак Ньютон
Noize MC

**Noize MC** (толық есімі – **Иван Александрович Алексеев**, туған күні - 9 наурыз 1985, Ярцево, Ресей Федерациясы) — ресейлік әнші, рэп-рок-орындаушы.

Музыкамен 10 жасынан айналыса бастады, 13 жасында алғашқы тобын құрды.

## Топ мүшелері
;Қазіргі мүшелер:
* Иван Алексеев — лид-вокал, гитара
* Александр Кислинский — бас-гитара, бэк-вокал
* Ашот Петросян — сэмплинг, битбоксинг, тамбурин
* Владимир Зиновьев — барабандар
;Бұрынғы мүшелер:
* Андрей Пих — барабандар
* Станислав Амосов — сэмплинг
* Павел Тетерин — гитара, барабаны
* Михаил Козодоев — барабандар
* Максим Крамар — гитара, бэк-вокал

## Альбомдар
;Студия альбомдары
* 2008 — The Greatest Hits Vol. 1
* 2010 — The Greatest Hits Vol. 2
* 2010 — Последний альбом
* 2012 — Новый альбом
* 2013 — Protivo Gunz
* 2013 — Неразбериха
* 2014 — Hard Reboot
* 2015 — Hard Reboot 3.0
* 2016 — Царь горы
* 2018 — Хипхопера: Орфей & Эвридика
* 2021 — Выход в город
* 2025 — Не все дома
;Саундтрек-альбом
* 2009 — Розыгрыш
;Мини-альбом
* 2018 — No Comments
;Концерттік альбомдар
* 2008 — Заполняйте зал, я сказал!
* 2009 — Точка (3 ноября 2008)
* 2011 — Жечь электричество!
* 2012 — Живой Zвук
* 2015 — *кустик*
* 2019 — XV
* 2022 — Voyager-2 (Live at Stadium)

## Галерея

Noize-MC-show-2008-Aug-08.jpg|Noize MC, 2008 жыл
RockUznik 2013-09-22 6401 (cropped).jpg|«#РокУзник» концерті, 2013 жыл
Noize MC 2020 (2).jpg|2020 жылы


## Интервью
*  (Youtube-канал «вДудь», 27 қазан 2022)
*  (Youtube-канал «ШАЦ», 19 қазан 2023)
* Простые истины от Noize MC — в проекте «Молодёжный экспресс»

## Дереккөздер

Санат:YouTube алтын батырма иелері
Санат:Ресей әншілері
Санат:Ресей рок-вокалистері
Санат:Ресей рэперлері
Санат:Versus Battle қатысушылары
Кэтрин Коннолли

**Кэтрин Коннолли** — Ирландияның тәуелсіз саясаткері, 2025 жылдан бастап мемлекет президенті. Осы лауазымдағы үшінші әйел.

2016 жылдан бері ол Ирландия парламентіндегі төменгі палаттың депутаты болып келеді. Ал 2020-2024 жылдары оның спикеріне орынбасар ретінде жұмыс істеді.

Саяси мансабын Лейбор партиясында бастады. 1999 жылдан бастап туған қаланың мәслихатына кіреді. 2004-2005 жылдары Голуэйдің әкімі болады.

2025 жылдың 24 қазанында өткен президент сайлауында ол 63.4% жинап, жеңіске жетті.

## Дереккөздер

Санат:Ирландия саясаткерлері
Санат:Ирландия президенттері
Санат:Саясаттағы Ирландия әйелдері
(698) Эрнестина

**(698) Эрнестина** — Негізгі белдеудегі астероид.

Оны 1910 жылы 5 наурызда Йозеф Хелффрих Гейдельберг обсерваториясында ашты.

Сол обсерваторияның астрономы Макс Вольфтың баласының атымен аталды.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
Мыңтөбе қалашығы

**Мыңтөбе қалашығы** (ХІІ-ХV ғғ.) – Қызылорда облысының жергілікті маңызы бар тарих және мәдениет ескерткіштерінің мемлекеттік тізіміне енген археологиялық ескерткіш. 

## Орналасқан жері
Қазалы ауданы, Жанкент ауылынан солтүстік-батысқа қарай 1 км жерде орналасқан.  

## Сипаты
Жер телімдерін қарқынды игеруге байланысты ескерткіштің шекарасын анықтау мүмкін емес. Жекелеген төбешіктер түрінде сақталған қалашықтың аумағы 300х400 м. Қалашықтан оңтүстік-батысқа қарай жерде бірнеше төбешіктер бар, шамасы олар жекелеген үй-жайлар болса керек.
Ескерткіштің үстінен жиналып алынған материалдардың негізін қыш ыдыстардың сынықтары, нумизматикалық материалдар, көгілдір тақта тастар құрайды. Нумизматикалық материалдардың дені XIV-XVII ғасырларға жататын мыс теңгелер. 

## Дереккөздер

Санат:Қызылорда облысының жергілікті маңызы бар тарих және мәдениет ескерткіштері
Санат:Қазақстан көне қалалары
Санат:Қазақстан археологиялық ескерткіштері
(696) Леонора

**(696) Леонора** — Негізгі белдеудегі астероид.

Оны 1910 жылы 10 қаңтарда Джоэл Меткалф Тонтон обсерваториясында ашты.

Астероидтың орбитасын есептеген астроном Артур Сноу оған өз әйелінің есімін берген.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(695) Белла

**(695) Белла** — Негізгі белдеудегі астероид.

Оны 1909 жылы 7 қарашада Джоэл Меткалф Тонтон обсерваториясында ашты.

Кейбір зерттеулер бойынша, бұл (6) Геба астероидының сынығы болуы мүмкін.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(694) Экард

**(694) Экард** — Негізгі белдеуде айналып жатқан ірі астероид.

Оны 1909 жылы 7 қарашада Джоэл Меткалф Тонтон обсерваториясында ашты.

Дрейк университетінің құрметіне орай аталды, бірақ *Drake* сөзі кері ретімен жазылды.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(692) Гипподамия

**(692) Гипподамия** — Кибела тобындағы астероид.

Оны 1901 жылы 5 қарашада Макс Вольф пен Август Копфф Гейдельберг обсерваториясында бірлесіп ашқан.

Ежелгі грек мифологиясындағы кейіпкердің атымен аталды.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(690) Вратиславия

**(690) Вратиславия** — Негізгі белдеуде айналып жатқан ірі астероид.

Оны 1909 жылы 16 қазанда Джоэл Меткалф Тонтон обсерваториясында ашты.

Польшадағы Вроцлав қаласының латынша атымен аталды.

thumb|450px|center|Күн жүйесіндегі орны
thumb|450px|center|Эклиптикадан ауытқуы

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(693) Зербинетта

**(693) Зербинетта** — Негізгі белдеудегі астероид.

Оны 1909 жылы 21 қыркүйекте Август Копфф Гейдельберг обсерваториясында ашты.

Рихард Штраустың операсындағы кейіпкердің атымен аталды.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(691) Лихай

**(691) Лихай** — Негізгі белдеудегі астероид.

Оны 1909 жылы 11 желтоқсанда Джоэл Меткалф Тонтон обсерваториясында ашты.

Пенсильваниядағы Лихай университетінің құрметіне орай аталды. Ондағы қызметкерлер астероидтың орбитасын есептеп шығарған.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
Ыстықлол

**Ыстықлол** ( 2012 жылға дейін - Табошар) — Тәжікстанның Соғды облысындағы қала. Қала халқы: 17 600 адам.

## Географиялық сипаттама
Хожанттан солтүстікке қарай 50 шақырым жерде. Құрама жотасының етегінде, Қарамазор сілемінің батысында орналасқан.

## Тарихы
Ыстықлол қаласы 19 ғасырдың соңында Жызақ-Куляб теміржолының құрылысы кезінде пайда болды. Салыстырмалы түрде қысқа мерзім ішінде ол маңызды теміржол торабына және  облыстағы екінші ірі қалаға айналды. Ыстықлолдың басты символдарының бірі — бір кездері тек Орта Азияда ғана емес, сонымен қатар Кеңес Социалистік Республикалар Одағындағы ең ірі зауыттардың бірі болған алмаз бұрғылау фабрикасы, ол өз уақытында тек Орта Азиядағы ғана емес, сонымен қатар Кеңестік Социалистік Республикалар Одағындағы ең ірі зауыттардың бірі болды.

Бұрынғы Табошар 1993 жылы қала мәртебесін алды. 2012 жылы қаланың атауы Ыстықлол болып өзгертілді.

## Экономикасы және инфрақұрылымы
1968 жылы қалада қорғаныс өнеркәсібі мен атом энергетикасына арналған тапсырыстарды орындайтын «Заря Востока» зауыты іске қосылды. Компания стратегиялық зымырандар мен оқ-дәрілерге арналған бөлшектер шығарды. 1991 жылдан бастап «Заря Востока» өнеркәсіптік және техникалық тауарларды (жоғары қысымды шлангілер, ПВХ оқшаулағыш таспа, респираторлар, дәнекерлеу және металл кесу шлангілері және тағы басқалар) және тұтыну тауарларын (резеңке галоштар, линолеум, бақша шлангілері және тағы басқалар) шығарады. Зауыт тастан жасалған кәдесыйлар (вазалар, шамдалдар және тағы басқалар), сондай-ақ зергерлік бұйымдар шығарады. Компанияда тігін шеберханасы да бар.

## Дереккөздер

Санат:Соғды облысы қалалары
(699) Хела

**(699) Хела** — Марс орбитасын қиып өтетін астероид.

Оны 1910 жылы 5 маусымда Йозеф Хелффрих Гейдельберг обсерваториясында ашты.

Скандинавия мифологиясындағы өлілер әлемінің құдайы есімімен аталған болуы тиіс. Бірақ оның құрметіне орай (949) Хель астероиды да аталғаны белгілі.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(689) Зита

**(689) Зита** — Негізгі белдеудегі астероид.

Оны 1909 жылы 12 қыркүйекте Иоганн Пализа Вена обсерваториясында ашты.

Аустрия-Мажарстанның соңғы патшайымы құрметіне орай аталды.

## Дереккөздер

## Тағы қараңыз
* Астероидтар тізімі (601—700)
Санат:Астероидтар
Гримсби энд Дистрикт

**«Гримсби энд Дистрикт»** (;) — Англияның Гримсби қаласында орналасқан футбол клубы болды. 

## Тарихы
Гримсби энд Дистрикт клубы 1882 жылы құрылды. 1883–84 маусымының басында клуб 1878 жылы құрылған Уайт Стар клубын өз құрамына қосты. Біріккен жаңа клуб Уайт Стар құрамынан келген жетекші ойыншылар Дж. Эллис пен Р. Фанторптің қосылуы арқасында күшейе түсті. Екеуі де кейін команда капитандары атанды. Біріккен клубтың алғашқы ойыны 1883 жылдың қазанында Халл қаласының Блю Стар командасына қарсы өтті.

Көп ұзамай клуб ең ірі жеңісіне қол жеткізді. 1883 жылы қараша айында Лаут Тринити Рекреейшн командасын 13:0 есебімен ойсырата жеңді, ал Рейнс сол ойында 8 гол соқты. Маусым соңында клуб өзінің жалғыз трофейін — Hospital Cup жеңіп алды, кейін оны Линкольншир Футбол қауымдастығына жыл сайын жасөспірімдер командалары арасында сарапқа салынатын жүлде ретінде қайтарды.

Гримсби энд Дистрикт 1886–87 маусымынан кейін тарады, клуб жайлы соңғы мәлімет сол маусымдағы Линкольншир аға кубогының бірінші кезеңіне қатысуы болды. Гримсби Таун кәсіби клубқа айналып, 1888–89 маусымында Футбол Комбинациясына қабылданғандықтан, қаланың ішінде екінші кәсіби клубтың дамуына мүмкіндік болмады.

## Жетістіктері

## Дереккөздер

Санат:Англия футбол клубтары
Исфара

**Исфара** (, ) — Тәжікстанның солтүстігіндегі қала. Соғды облысының Исфара ауданының әкімшілік орталығы. Исфара қаласының халқы 51 700 адамды құрайды.

## Географиялық сипаттама
Түркістан жотасының етегіндегі Исфара өзенінің жағасында орналасқан. Тәжікстанның солтүстігінде орналасқан қала елдің жеміс-жидек және көкөніс өсіру аймағының орталығы болып табылады. Облыстың оңтүстік-шығысындағы биік таулармен қоршалған Исфара Түркістан жотасының құрамына кіреді. Ежелгі заманда қала Ұлы Жібек жолы кесіп өтетін аумақта болған.

## Тарихы
Исфара Орта Азияның ежелгі қалаларының бірі болып саналады. Қала өз атауын X ғасырда алған, бұл туралы «Табари тарихы» кітабында айтылады. Оның экономикалық және мәдени дамуы Саманидтер империясына қосылуымен басталды. 19 ғасырдың аяғынан бастап қала Ресей империясына қарады. Көп ұзамай ол ауыл шаруашылығы дамыған ірі орталыққа айналды.

Кеңес Одағының құрылуымен қала Тәжік Кеңестік Республикасының құрамына кірді және 1929 жылдың қазан айында Ходжант ауданына қарады. 1977 жылдың қаңтарында жер сілкінісі қалаға айтарлықтай зиян келтірді.

## Экономикасы және инфрақұрылымы
Исфарада электр жабдықтарын, химиялық және металлургиялық өнімдерді, құрылыс материалдарын, азық-түлік өнімдерін және басқа да өнімдерді шығаратын шамамен 20 өнеркәсіптік кәсіпорын орналасқан. Ең ірі өңдеу зауыттары — «Баракат Исфара», «ОРО Исфара» ЖШС және «Исфарафуд» ЖШС.

2012 жылы сыйымдылығы 18 000 көрерменге арналған орталық стадионын ашылды. Исфара халық қолөнерінің орталығы ретінде ежелден бері танымал. Мұнда ағаш ою, ұсталық және қыш өнері дамыған. Ганч (гипс) және ағаш ою өнері ерекше танымал. 
Исфара өрік бақтарымен әйгілі.

## Танымал адамдары
Ферғана алқабының мәдени орталығы ретінде қала осында туып, өмір сүрген мәдениет қайраткерлерімен әйгілі. Олардың арасында Пифагор кестесін құрастырған XVII ғасырдағы ғалым Ибраһим Риязидан; талантты ақын Надирабегім; драматург Сұлтон Саидмуродов; жазушы Лутфи Саид; X-XII ғасырлардағы ақындар Саиф Исфаранги, Мехри және Бехжад Исфаранги; жазушылар Хабаб Саид пен Субхон Йодгори; және ақын Хабиб Ибрагимов бар.

Исфара классикалық және қазіргі заманғы әндерді орындаушы Исраил Файзидинов; актер Шухрат Халимов және экономика ғылымдарының кандидаты Хусейнбой Киёмидинов сияқты танымал тұлғалардың туған жері болды. Кеңес Одағының ең жас министрі Абдулахай Вохидов Исфарада дүниеге келген. Кеңес дәуірінде ол республиканың Азық-түлік өнеркәсібі министрлігін басқарды.

## Дереккөздер

Санат:Соғды облысы қалалары
Ғиссар

**Ғиссар** () — Тәжікстандағы республикалық бағыныстағы қала. 2016 жылға дейін Ғиссар ауданының әкімшілік орталығы болды. Ғиссар қаласының халқы: 29 100 адамды құрайды.

## Географиялық сипаттама
Ғиссар Тәжікстанның батысында, Душанбе-Термез тас жолы мен теміржолдан 30 шақырым жерде орналасқан. Ғиссар Ханака мен Кафирниган өзендерінің (Әмудария бассейнінің бөлігі) қосылуынан пайда болған аттас аңғарда, Ғиссар жотасының оңтүстік сілемдері мен Бабатаг тауларының түйіскен жерінде орналасқан. Ауылдың ортасынан Үлкен Хисор каналы өтеді.

## Тарихы
Ғиссар — ұзақ тарихы бар елді мекен. Кейбір деректерге сүйенсек, ол біздің заманымызға дейінгі 1-мыңжылдықтың ортасында немесе одан да ертерек құрылған. Дегенмен, археологиялық зерттеулер бұл аймақта одан да ежелгі адам іздерін көрсетеді. Ғиссар бекіністің айналасында пайда болып, өсті, оның құрылысы аңызға айналған Афросиаб патшамен байланысты. Ғиссар орта ғасырларда ең үлкен гүлденуіне жетті, ал Бұхара әмірлігі кезінде ол бектің орталығы болды, ал бекініс губернатордың резиденциясы қызметін атқарды. Кейінірек қала құлдырап, қазір тек үлкен ауыл мен аудан орталығына айналды.

1953 жылы Ғиссар ауылы қалалық типтегі елді мекен мәртебесін алды, 1993 жыл 26 мамырда қала болып өзгертілді.

## Экономикасы және инфрақұрылымы
Ғиссар етті-майлы құйрықты қойларымен әйгілі. Ғиссар қойы барлық қолға үйретілген қой тұқымдарының ішіндегі ең ірісі. Бұл тұқым негізінен Тәжікстанда кең таралған.
Өнеркәсібі: Машина жасау (гидравликалық сорғы өндірісі), құрылыс материалдары (әктас, карбид, асфальт, линолеум), жеңіл өнеркәсіп, азық-түлік өнімдері (минералды су, алкогольсіз сусындар, нан-тоқаш және кондитерлік өнімдер, сары май, ұн).

Ғиссарда орталық аурухана, емхана және бірқатар медициналық мекемелер бар.

## Көрнекі жерлері
Ауылдың тарихи орындары жалпы ауданы 86 гектарды алып жатқан ашық аспан астындағы мұражай — Ғиссар тарихи-мәдени қорығында біріктірілген. Қорықтың ең көне ескерткіші - Сангин мешіті (құрылысы XII ғасырда басталған). Бекіністің қарсысында бір кездері Құран оқылатын кітапханасы бар үлкен медресе - Медресеи Кухна (XVI-XVII ғасырлар) болған. Жаңа медресенің екі қабатты қасбеті ғана қалған (XVII-XVIII ғасырлар). Медресеи Кухнасының жанында теолог Қожа Мұхаммед Хайвоки жерленген Махдуми Азам немесе «Ең ұлы Мырза» кесенесі орналасқан. Қалпына келтірілген қонақ үй - Хиштин керуен сарайы бұрынғы базар алаңында орналасқан, дегенмен бастапқы ғимараттың тек іргетасы мен биіктігі шамамен бір метр болатын қабырғалары ғана қалған.

## Дереккөздер

Санат:Республикалық бағыныстағы аудандар қалалары
Аслан Смақов

**Аслан Смақов** (13 қыркүйек 1990 жыл, Семей, Қазақстан) — қазақстандық футзал шебері, «Семей» футзал клубының бас бапкері, бұрынғы футзалшы. Бұрын «Қайрат» және «СКА-Юг» клубтарының ойыншысы болған. Қазақстан футзалының жаңа буын жаттықтырушыларының бірі.

## Өмірбаяны
Аслан Смаков 1990 жылы 13 қыркүйекте Семей қаласында дүниеге келген.  

Футзалдағы кәсіби мансабын «Қайрат» және «СКА-Юг» командаларында бастады.  «Қайрат» сапында ол Қазақстан кубогы мен халықаралық турнирлерге, соның ішінде Суперкубок әлеміне қатысқан.

2013/14 маусымында Смақов «СКА-Юг» құрамында 37 матч өткізді, ал 2014/15 маусымында «Қайрат» сапында 30 ойынға қатысты.  Ойын кезінде әмбебап позицияда ойнап, тактикалық тәртіптілігімен ерекшеленді.

### Жаттықтырушылық мансабы
Аслан Смаков 2021 жылы «Каспий» (Ақтау) футзал клубында жаттықтырушы көмекшісі ретінде өз мансабын бастады. Бұл — оның кәсіби жаттықтырушылық қызметтегі алғашқы тәжірибесі болды.

2023 жылы ол жаңа құрылған «Семей» футзал клубының спорт директоры қызметін атқара бастады және клубтың құрылу мен дамуына бастамашы болды.

2025 жылдың қаңтарында бас бапкер Дави Мендонса клубтан кеткен соң, Смаков уақытша бас бапкер міндетін атқарушы болып тағайындалды. Наурыз айында ресми түрде клубтың бас бапкері болып бекітілді.

## Жетістіктері
Смаковтың басшылығымен «Семей» клубы айтарлықтай жетістіктерге жетті:

* **Кубок Казахстана** (2025) — финалда «Қайратты» 5:1 есебімен жеңді;
* **Қазақстан чемпионаты** (2025) — тұрақты маусымда 103 ұпай жинап, бірінші орынға ие болды.

* «Семей» клубының құрылуы мен стратегиялық бағыттарының бастамашысы.
* Команданың кадр саясаты мен жастар құрамын дамыту жүйесін қалыптастырды.
* Заманауи футзал аналитикасын және бейнеталдау жүйесін енгізген қазақстандық бапкерлердің бірі.

## Сыртқы сілтемелер
* FC Semey ресми беті
* Клубтың Instagram парақшасы

## Дереккөздер

* FC Semey ресми сайты — Смаков Асланның профайлы
* Қазақстан футбол федерациясы — футзал бөлімшесі
* UEFA ресми сайты — UEFA Futsal Champions League деректері

Санат:Семей футзал клубының ойыншылары
Санат:Футзалдан Қазақстан чемпионаты
Тоқтықара кесенесі

**Тоқтықара кесенесі** – Қызылорда облысының жергілікті маңызы бар тарих және мәдениет ескерткіштерінің мемлекеттік тізіміне енген ХІХ ғасырдың сәулет өнері ескерткіші. 

## Орналасқан жері
Қазалы ауданы, Мұратбаев ауылынан солтүстік-батысқа қарай 7 км жерде, каналдың сол жағалауында орналасқан.

## Сипаты
Кесене тікбұрышты қам кесектерден тұрғызылған, жоспарындағы аумақтық өлшемдері – 8,92х8,59 м, сақталған биіктігі – 4,84 м, қабырғасының қалыңдығы – 1,1 м. Ескерткіш бір бөлмелі, орталықтанған типтегі кесенелердің бір түріне жатады.
Шаршы пішінді болып келген жерлеу камерасының негізгі аумағы цилиндрлі күмбез асты барабанына қондырылған күмбезбен (қазіргі уақытта қираған) көмкерілген. Кіреберіс ойығы оңтүстік-батыс қабырғаның ортасында орналасқан. Ескерткіштің тартымды ерекшелігі – оның бүйірлік қасбеттерінің аркалық қуысты кең жауырыншалар түрінде болуы.
Камераның шаршы пішінді негізінен күмбезге өту жергілікті құрылыстарға тән дәстүрде – камераның бұрыштарындағы қаландыдан шығарылған парустар арқылы іске асырылған. Қабір үсті ескерткішінің қалдығы, сірә, күмбездің құлап түскен үйіндісінің астында жатса керек.
Ескерткішті 1986 жылы "Қазжобақалпынакелтіру" институтының экспедициясы зерттеген.
 
## Дереккөздер

 
Санат:Қызылорда облысының жергілікті маңызы бар тарих және мәдениет ескерткіштері
Санат:Қызылорда облысы сәулеті
Санат:Қазақстан кесенелері
Ақназар кесенесі

**Ақназар кесенесі** – Қызылорда облысының жергілікті маңызы бар тарих және мәдениет ескерткіштерінің мемлекеттік тізіміне енген ХІХ ғасырдың сәулет өнері ескерткіші. 

## Орналасқан жері
Қазалы ауданы, Сарыбұлақ ауылынан солтүстік-батысқа қарай 35 км жерде, Қуаңдария өзенінің сол жағасында орналасқан.

## Сипаты
Кесене қатар тұрған үш ескерткіштің ортаңғысы болып табылады, оларды жалпы "Үшназар" деп атайды (қалған кесенелер бауырлары – Бекназар мен Үшназарға арналған).
Кесене тікбұрышты қам кесектерден (8х17х34 см) тұрғызылған, екі камералы, күмбезді-бетше босағалы.
Жоспарында шаршы пішінді болып келген негізгі аумақ күмбез асты барабанындағы күмбезбен (бұзылған) жабылған, оңтүстік-батыстан тікбұрышты кіреберіс камера жалғанған. Аркалы кіребріс ойығы бар қабырға жабындының үстінде жалғасып пештак құрған.
Камераның шаршы пішінді негізінен күмбез шеңберіне өту қаландылардан шығарылған бұрыштық парустар арқылы іске асырылған. Олар күмбез асты барабанының деңгейіне дейін жақсы аңғарылады. Камераның артқы және бүйірлік қабырғаларының ортасына аркалы қуыстар салынған, барабан белдеуінде тесіктер бар (екі жағында бір-бірден). Камераның төменгі бөлігі (күмбездіңі төменгі бөлігіне дейін) сыланып, әктелген. Оларда қызыл бояумен салынған суреттердің іздері бар. Кіреберіс дәліз шаршы пішінді болып келген және күмбезбен жабылған.
Кесененің архитектурасы Қуаңдарияның төменгі ағысына тән кішігірім кіреберіс бөлігі бар күмбезді қабірхана стилін дамыта түседі.
Ескерткішті 1986 жылы "Қазжобақалпынакелтіру" институтының экспедициясы зерттеген.
 
## Дереккөздер

 
Санат:Қызылорда облысының жергілікті маңызы бар тарих және мәдениет ескерткіштері
Санат:Қызылорда облысы сәулеті
Санат:Қазақстан кесенелері
«Стан» атауы бар елдер мен өңірлер тізімі

**«Стан» атауы бар елдер мен өңірлер тізімі** — «стан» парсы тіліндегі «мекен», «жер» дегенді білдіреді. Ортағасырлық жазбаларда, тарихи шежірелерде «стан» қосымшасы мемлекеттер мен елдердің атына жалғанып, этностардың мекенін нақтылаған, орнын бекіткен.

*Ауғанстан
*Айастан (Армения)
*Аварстан (Ресейде тұратын авар жерлердің жалпы атауы, ресми емес)
*Башқұртстан (Ресей)
*Белуджистан (Пәкістан)
*Гүржістан (Грузия)
*Гүлстан (Иран)
*Гилгит-Балтистан (Пәкістан)
*Дағыстан (Ресей)
*Даштестан (Иран)
*Ирыстон (Солтүстік Осетияның атауы, Ресей)
*Кәпірстан (Ауғанстан)
*Кохистан (Пәкістан)
*Күрдістан (Иран, Ирак, Сирия және Түркия жерлерінде тұратын курдтар қоныстанған жерлердің жалпы атауы, ресми емес)
*Қазақстан
*Қырғызстан
*Қарақалпақстан (Өзбекстан)
*Қалмақстан (Ресей)
*Лурестан (Иран)
*Лазистан (лаздар тұратын жерлердің жалпы атауы, Түркия, ресми емес)
*Лезгистан (лезгилер тұратын жерлердің жалпы атауы, Ресей мен Әзербайжан, ресми емес)
*Мажарстан 
*Моғолстан (Орта Азия, тарихи атау)
*Ноғайстан (Ресейдегі Қарашай-Шеркес, Қабарда-Балқар, Дағыстан және Шешенстан жерлеріндегі ноғай жерлерінің жалпы атауы, ресми емес)
*Нұрстан (Ауғанстан)
*Өзбекстан
*Пәкістан
*Пуштунистан (пуштундар тұратын жерлердің жалпы атауы, Пәкістан мен Ауғанстан, ресми емес)
*Раджастхан (Үндістан)
*Систан және Белуджистан (Иран)
*Тәжікстан
*Түрікменстан
*Татарстан (Ресей)
*Түркістан (Қазақстан, Қырғызстан, Өзбекстан, Түрікменстан, Тәжікстан, Қарақалпақстан, Таулы Бадахшанның географиялық жалпы атауы)
*Талышстан (Иран мен Азербайджанда тұратын талыш жерлерінің жалпы атауы, ресми емес)
*Уәзірстан (Пәкістан)
*Ұйғырстан (Қытайда тұратын ұйғыр жерлерінің жалпы атауы, ресми емес)
*Үндістан
*Хузестан (Иран)
*Шешенстан (Ресей)
*Шығыс Түркістан (Қытай)
*Шөлстан (Иран)

Санат:Аумақтық құрылымдар
Бекназар кесенесі

**Бекназар кесенесі** – Қызылорда облысының жергілікті маңызы бар тарих және мәдениет ескерткіштерінің мемлекеттік тізіміне енген ХІХ ғасырдың сәулет өнері ескерткіші. 

## Орналасқан жері
Қазалы ауданы, Сарыбұлақ ауылынан солтүстік-батысқа қарай 35 км жерде, Қуаңдария өзенінің сол жағасында орналасқан.

## Сипаты
Кесене қатар тұрған үш ескерткіштің шығысында, оларды жалпы "Үшназар" деп атайды (қалған кесенелер бауырлары – Ақназар мен Үшназарға арналған).
Кесене тікбұрышты қам кесектерден (10х16х34 см) тұрғызылған, екі камералы, бетше босағалы-күмбезді.
Жоспарында шаршы пішінді болып келген негізгі аумақ күмбез асты барабанындағы күмбезбен (қазіргі кезде құлап қалған) жабылған, оңтүстік-батыстан тікбұрышты кіреберіс камера жалғанған. Негізгі аумақтың бұрыштары төрттің үшіндей дөңгелек мұнарашалармен көмкерілген.
Кіреберіс камера екі бөліктен – орталық (алғашқы кезде күмбезбен жабылған) және онымен аркалы ойықтармен жалғасқан бүйірлік екі бөліктерден тұрады. Кіреберіс ойық қабырғаның ортасында орналасқан және парабола кескінді аркамен жабылған.
Камераның шаршы пішінді негізінен күмбез шеңберіне өту еден деңгейіндегі қаландылардан шығарылған бұрыштық парустар арқылы іске асырылған, парустардың формасы анық емес. Күмбез асты барабанының жоғарғы бөлігінде ойықтың іздері сақталған. Камераның бүйірлік қабырғаларының ортасында бір-бірден аркалы ойық бар. Камераның қабырғалары сыланып, әктелген, қызыл түсті бояумен салынған суреттердің (жылқылардың, түйелердің, өсімідік өрнектерінің бейнелері) қалдықтары сақталған.
Ескерткішті 1986 жылы "Қазжобақалпынакелтіру" институтының экспедициясы зерттеген.
 
## Дереккөздер

 
Санат:Қызылорда облысының жергілікті маңызы бар тарих және мәдениет ескерткіштері
Санат:Қызылорда облысы сәулеті
Санат:Қазақстан кесенелері
Үшназар кесенесі

**Үшназар кесенесі** – Қызылорда облысының жергілікті маңызы бар тарих және мәдениет ескерткіштерінің мемлекеттік тізіміне енген ХІХ ғасырдың сәулет өнері ескерткіші. 

## Орналасқан жері
Қазалы ауданы, Сарыбұлақ ауылынан солтүстік-батысқа қарай 35 км жерде, Қуаңдария өзенінің сол жағасында орналасқан.

## Сипаты
Кесене қатар тұрған үш ескерткіштің батысындағы болып табылады, оларды жалпы "Үшназар" деп атайды (қалған кесенелер бауырлары – Бекназар мен Ақназарға арналған).
Кесене тікбұрышты қам кесектерден тұрғызылған, бір камералы, бетше босағалы-күмбезді, бетше босағасы негізгі аумаққа жіңішкеріп жалғанған.
Жоспарында шаршы пішінді болып келген негізгі аумақ күмбез асты барабанына жәймен өткен парабола кескінді күмбезбен көмкерілген. Негізгі аумақтың бұрыштары дөңгеленіп келген төрттің үшіндей мұнарашалармен аяқталған. Ортасында кіреберіс ойығы бар бетше босаға оңтүстік-батысқа бағытталған, кіреберіс аркасы жебелі-таға тәрізді болып келген, бұрыштары мұнарашалармен күшейтілген.
Ескерткіштің парустары камера бұрыштарындағы қаландыдан шығарылған, сола бола тұра оның төменгі және жоғарғы бөліктері тік. Камераның бүйірлік қабырғаларының орталарында жебе тәрізді аркамен жабылған бір-бір қуыстан бар. Күмбездің жоғарғы бөлігі қираған, бірақ онда тас төбелік ойық болса керек.
Ескерткішті 1985 жылы "Қазжобақалпынакелтіру" институтының экспедициясы зерттеген.
 
## Дереккөздер

 
Санат:Қызылорда облысының жергілікті маңызы бар тарих және мәдениет ескерткіштері
Санат:Қызылорда облысы сәулеті
Санат:Қазақстан кесенелері
(626) Нотбурга

**(626) Нотбурга** — Негізгі белдеудегі ірілеу бір астероид.

Оны 1907 жылы 11 ақпанда Август Копфф Гейдельберг обсерваториясында ашты.

Франктердің патшасы болған I Дагоберттің қызының есімімен аталды.

thumb|450px|center|Күн жүйесіндегі орны
thumb|450px|center|Эклиптикадан ауытқуы

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(627) Харида

**(627) Харида** — Негізгі белдеудегі астероид.

Оны 1907 жылы 4 наурызда Август Копфф Гейдельберг обсерваториясында ашты.

Ежелгі грек мифологиясындағы бақ пен шаттық құдайларының жалпылама атымен аталды.

thumb|450px|center|Күн жүйесіндегі орны
thumb|450px|center|Эклиптикадан ауытқуы

## Дереккөздер

## Тағы қараңыз
* Астероидтар тізімі (601—700)
Санат:Астероидтар
Гүлістан (Тәжікстан)

**Гүлістан** (; 2015 жылға дейін **Қайраққұм**) — Тәжікстанның Соғды облысындағы қала.

## Географиялық сипаттама
Қала Қайраққұм су қоймасының жағасында созылып жатыр. 1957 жылдан 1962 жылға дейін ол Хожант деп аталды. Оның шетінен сегіз шақырым жерде Хауас-Қоқан бағытына қызмет көрсететін теміржол стансасы орналасқан. Қаладан облыс орталығына (Хожант) дейінгі қашықтық 15 км, Душанбеге дейін – 356 км.

## Тарихы
Қаланың құрылуы 1950 жылдары су электр стансасының салынуымен байланысты. Шағын ауылдың алғашқы тұрғындары құрылысшылар, содан кейін су электр станциясы мен бөгеттің жұмысшылары мен мамандары болды. Уақыт өте келе елді мекен қалаға айналды. Көптеген әлеуметтік, өнеркәсіптік және тұрғын үй нысандары салынды. Алғашқы ашылған өнеркәсіп нысандарының қатарында кілем фабрикасы, қиыршық тас зауыты және ұн диірмені болды. Жасанды теңіз жағалауында туристік орталық пен демалыс үйін қоса алғанда, бірнеше демалыс аймақтары құрылып, республиканың басқа аймақтарынан келген тұрғындар тартылды.

Қала 2015 жылға дейін Қайраққұм деген атпен аталды. Кейін атауы Орионкант болып өзгертілуі тиіс еді, бірақ Тәжікстан Республикасы Үкіметінің 2016 жылғы 2 ақпандағы №29 шешімімен және Тәжікстан Республикасы Жоғарғы Ассамблеясының Ұлттық Кеңесінің 2016 жылғы 3 наурыздағы №204 қаулысымен Қайраққұм қаласы Гүлістан қаласы болып өзгертілді.

## Экономикасы және инфрақұрылымы
«Колинхой Гулистон» ААҚ кәсіпорны — Гүлістан қаласындағы ең ірі кәсіпорын, жоғары сапалы кілемдер шығарды. 1974 жылы кәсіпорынның кілемдері Германияда өткен халықаралық көрмеге қатысып, алтын медальмен марапатталды.

Су қоймасы салынғаннан кейін, 60-жылдардың аяғынан бастап, қала балық өндірумен және балық өсірумен танымал болды. Бүгінгі таңда «Сугдмохи» ашық акционерлік қоғамының қызметкерлері жыл сайынғы балық аулауды шамамен 110 тоннаға дейін арттырды. Арнайы су қоймаларында 2 миллионнан астам балық өсіріледі. Гүлістан қаласында қаланың кілем зауыты қаржыландыратын бау-бақша кәсіпорны салынды. Кәсіпорын жемістердің әртүрлі түрлерін өсіреді және өндіреді: алма, шабдалы, анар, жүзім, інжір және т.б.

## Дереккөздер

Санат:Соғды облысы қалалары
(633) Зелима

**(633) Зелима** — Негізгі белдеудегі астероид.

Оны 1907 жылы 12 мамырда Август Копфф Гейдельберг обсерваториясында ашты.

Астероидтың атауы оның 1907 ZM деген уақытша белгілеуінен пайда болған.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(635) Вундция

**(635) Вундция** — Негізгі белдеуде айналып жатқан ірі астероид.

Оны 1907 жылы 9 маусымда Карл Лонерт Гейдельберг обсерваториясында ашты.

Неміс дәрігері мен психологы Вильгельм Вундттың атымен аталды. Лонерт оның шәкірті болған.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(640) Брамбилла

**(640) Брамбилла** — Негізгі белдеудегі астероид.

Оны 1907 жылы 29 тамызда Август Копфф Гейдельберг обсерваториясында ашты.

Эрнст Теодор Амадей Гофман жазған шығармадағы кейіпкердің атымен аталды.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(661) Клелия

**(661) Клелия** — Негізгі белдеудегі астероид.

Оны 1908 жылы 22 ақпанда Джоэл Меткалф Тонтон обсерваториясында ашты.

Астероидтың атауы оның 1908 CL деген уақытша белгілеуінен пайда болған болуы тиіс. Клелия — бұл көнеримдік арудың есімі.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(652) Юбилатрикс

**(652) Юбилатрикс** — Негізгі белдеудегі астероид.

Оны 1907 жылы 4 қарашада Иоганн Пализа Вена обсерваториясында ашты.

Астероид аты Аустрия императоры Франц Иосифтің 60-жылдық билеу юбилейіне байланысты қойылды.

thumb|450px|center|Күн жүйесіндегі орны

## Дереккөздер

## Тағы қараңыз
* Астероидтар тізімі (601—700)
Санат:Астероидтар
(269) Юстиция

**(269) Юстиция** — Негізгі белдеудегі астероид.

Оны 1887 жылы 21 қыркүйекте Иоганн Пализа Вена обсерваториясында ашты.

Астероид Ежелгі Римдегі әділеттілік құдайының атымен аталды.

thumb|450px|center|Күн жүйесіндегі орны

## Зерттелуі
Арабтардың MBR Explorer астероидтарды зерттеу миссиясы осы астероидқа 2034 жылы жақындайды деп жоспарлануда. 2035 жылдың мамырында оның бетіне арнайы аппарат түсірілуі тиіс.

## Дереккөздер

## Тағы қараңыз
* Астероидтар тізімі (201—300)
* (24) Фемида
Санат:Астероидтар
Левакант

**Левакант** (; 1996 жылға дейін — Калининабад, 2018 жылға дейін — Сарбанд) — Тәжікстанның Хатлон облысындағы қала.
Левакант халқы 17 700 адамды құрайды.

## Географиялық сипаттама
Вахш өзенінің сол жағалауында, Бохтар қаласынан солтүстік-шығысқа қарай 14 км және Душанбеден оңтүстік-шығысқа қарай 114 км жерде орналасқан.

## Тарихы
Қала 1956 жылы Тәжікстанның шығысында құрылған және М.И.Калининнің есімімен аталған. Хатлон облысының жеке әкімшілік бірлігі болып табылады.

Оның құрылысы 1930 жылдары басталған «Вахшстрой» құрылыс жобасымен байланысты болды. Жоба негізгі ағынды канал құруға арналған. Оның сулары Вахш алқабын қоршаған жерлерге тіршілік беретін ылғал беру үшін арналған. 1957 жылы каналда Перепадная су электр станциясы салынды.

Қала 40 жыл бойы Калининабад, тек 1996 жылы ол Сарбанд деп аталды. 2018 жылдың 16 ақпанында Тәжікстан Республикасы Мажлісі қаулысына сәйкес, оның атауы Левакант болып өзгертілді.

## Экономикасы және инфрақұрылымы
Қала ірі өнеркәсіптік және коммерциялық орталық болып табылады. Оның кәсіпорындары минералды тыңайтқыштар, кірпіш, темірбетон бұйымдары мен конструкциялары, инертті материалдар шығарады. Қалада сондай-ақ жүн, мақта және пілләны бастапқы өңдеу зауыты бар. Қалада мейрамханалар, шайханалар, диірмендер, моншалар және екі базар сияқты шағын және орта бизнестер де өркендеп келеді. Левакант — Тәжікстандағы жалғыз химиялық тыңайтқыш өндірушісі - «Тәжік Азот» бірлескен кәсіпорны орналасқан жер.

## Дереккөздер

Санат:Хатлон облысы қалалары
Нұрек

**Нұрек** () — Тәжікстанның Хатлон облысындағы қала. Нұрек қаласының халқы 31 400 адамды құрайды.

## Географиялық сипаттама
Тәжікстан астанасы Душанбеден Нұрекке дейін 70 шақырым. Нұрек теңіз деңгейінен 885 метр биіктікте таулармен қоршалған шатқалда орналасқан. Нұректен автокөлікпен Бохтар және Куляб қалаларына жетуге болады Нұректің жұмсақ климаты (қыс пен жазғы температура арасындағы күрт ауытқуының болмауы) су бетінің ауданы 98 шаршы шақырымды құрайтын су қоймасымен байланысты.

## Тарихы
Нұрек құрылысы 1960 жылы Вахш өзеніндегі Нүрек су электр стансасының (ГЭС) құрылысы басталған кезде шағын ауылдың орнында басталды. Қуаты 3000 мегаватт болатын электр станциясы 1972 жылы пайдалануға берілді. Нүрек ГЭС-і әлемдегі ең қуатты отыз су электр станциясының бірі болып табылады, ал оның биіктігі 305 метрлік бөгеті Гиннестің рекордтар кітабына әлемдегі ең биік бөгет ретінде енгізілген.

1961 жылы 12 шілдеде Нұрек республикалық бағыныстағы қала мәртебесін алды. 1988 жылы 8 қыркүйекте Нұрек Хатлон облысының құрамына енді.

## Экономикасы және инфрақұрылымы
Нұрек су электр стансасы 1972 жылы пайдалануға берілген, сонымен қатар инертті және металл емес материалдарды, сондай-ақ темір-бетон бұйымдарын шығаратын зауыттар бар.
Тұрғындар жүзім мен цитрус жемістерін, картоп пен басқа да көкөністерді, мақта мен дәнді дақылдарды өсіреді, мал өсіреді. Қала нан-тоқаш өнімдерімен өзін-өзі толық қамтамасыз етеді. 

Қалада сондай-ақ жақын маңдағы оптикалық спутниктік бақылау қондырғысы — «Окно» кешенінің қызметкерлері жұмыс істейтін әскери округ бар.

Нұректе қалалық аурухана, емхана, 3 ауылдық денсаулық сақтау орталығы, 13 алғашқы медициналық көмек пункті, санитарлық-эпидемиологиялық станция, балалар аурулары орталығы, салауатты өмір салтын дамыту орталығы, туберкулезге қарсы күрес орталығы бар.

## Дереккөздер

Санат:Хатлон облысы қалалары
Келімбет кесенесі

**Келімбет кесенесі** – Қызылорда облысының жергілікті маңызы бар тарих және мәдениет ескерткіштерінің мемлекеттік тізіміне енген сәулет өнері ескерткіші. 

## Орналасқан жері
Қазалы ауданы, Қожабақы ауылынан оңтүстік-батысқа қарай 6,5 км жерде орналасқан.

## Сипаты
Ескерткішті атақты халық суретшісі Қазақбай Жүсіпов салған.
Кесене күйдірілген тікбұрышты кірпіштерден (5,5х13,5х25 см, 10 қатар+10 жым=0,70 м) тұрғызылған, өлшемдер – 8,85х11,46 м, биіктігі – 6,80 м.
Кесене екі камералы, біріншісі – кіреберіс камерасы, екіншісі – жерлеу камерасы. Екі камерада бұрыштары айшықты жауырыншалармен тікбұрышты сыртқы қабатқа енгізілген.
Жоспарында созыңқы тікбұрыш іспетті болып келген кіреберіс бөлік негізгі аумаққа оңтүстік жақтан жалғасқан. Бүйірлік қабырғада орналасқан аркалы кіреберіс ойығы оңтүстік-шығысқа қаратылған, қарама-қарсы бетте тар терезе ойығы бар.
Жерлеу камерасына кіретін ойық оңтүстік-батыс қабырғаның ортасында орналасқан. Камераның шаршы пішінді негізінен күмбез шеңберіне өту қаландылардан шығарылған бұрыштық парустар арқылы іске асырылған.
Бөлме сыланып, әктелген. Күмбез, есік жақтауы және бөлмеге кіреберіс негізі табалдырықтан төмен қаланған.
Ескерткіш қатты қираған – қабір бөлмесінің ернеуі, кіреберіс бөлік, қабырғаларының беті және бұрыштық жауырыншалар, сондай-ақ күмбездің төменгі бөлігі толықтай зардап шеккен.
Кесене – халық сәулет өнеріндегі жарқын туындылардың бірі, ол Сырдария құйылысындағы аудандардың барлығына тән нақыштағы кесене.
 
## Дереккөздер

 
Санат:Қызылорда облысының жергілікті маңызы бар тарих және мәдениет ескерткіштері
Санат:Қызылорда облысы сәулеті
Санат:Қазақстан кесенелері
Алессандрия

**Алессандрия** (, ) — Италияның Пьемонт аймағындағы қала, осы аттас провинцияның орталығы. Қала Танаро өзенінің бойында, Туриннен шамамен 90 км оңтүстік-шығыста орналасқан.

Аумағы — 143,2 км². 2001 жылғы мәлімет бойынша халқы — 82 201 адам (оның ішінде 38 663 ер адам және 43 538 әйел). Қалада 36 477 отбасы бар. Алессандрия — Турин, Генуя, Пьяченца, Новара және Кавалермаджиоре бағыттарына өтетін маңызды теміржол торабы.

Қаланың қамқоршысы — Әулие Баудолин (). Қалалық мереке — 10 қараша.

## Тарих
Алессандрия 1168 жылы бұрынғы елді мекеннің орнында құрылған. Қала Папа Александр III құрметіне аталған және Ломбард лигасының Фридрих I Барбароссаның императорлық билік амбицияларына қарсы қорғаныс бекінісі ретінде салынған. Қала Монферрат маркізінің иелігінде болған аумақта бой көтерген.

1174—1175 жылдары қала император әскерлерінің қоршауына төтеп берді.  1198 жылы Алессандрия еркін коммуна деп жарияланды және содан бастап аймақтық қақтығыстарға жиі тартылды.

1348 жылы қала Висконти әулетінің билігіне өтті, кейін Сфорца әулетіне қарады. 1707 жылы Савой үйіне беріліп, Пьемонт құрамына енді.

1800 жылы Маренго шайқасында Наполеон Бонапарттың жеңісінен кейін қала Францияға өтті және *Маренго департаментінің* орталығына айналды. 1814 жылдан бастап Алессандрия қайтадан Савой иелігіне қосылып, Сардиния патшалығының құрамына енді.

1899 жылы Алессандрия Италия тарихындағы алғашқы социалист басқаратын провинция болды — оны 25 шілдеде сағатшы Паоло Сакко басқарды.

Екінші дүниежүзілік соғыс кезінде қала стратегиялық маңызға ие болды және бірнеше рет әуе шабуылына ұшырады. 1944 жылдың 30 сәуірінде бомбалау кезінде 238 адам қаза тапты, ал 1945 жылдың 5 сәуірінде — 160 адам, оның ішінде 60 бала.

1994 жылдың 6 қарашасында Танаро өзенінің тасуы салдарынан қала су астында қалып, айтарлықтай зақымданды.

## Білім
Қалада Шығыс Пьемонт университеті мен Алессандрия консерваториясы орналасқан.

## Көрнекті орындар

* Маренго шайқасы музейі ()
* Дворец Гилини — Пьемонт барокко үлгісіндегі тарихи сарай.

## Танымал тұлғалар

* Бенцо Алессандриялық (шамамен 1330 ж. қайтыс болған) — ортағасырлық шежіреші және гуманист.

* Джузеппе Вермильо (1585—1635) — итальян суретшісі, Караваджо мектебінің өкілі.

* Урбано Раттацци (1808—1873) — итальян саясаткері, Рисорджименто дәуірінің қайраткері.
* Франческо Фаа-ди-Бруно (1825—1888) — дін қызметкері, математик, католик шіркеуінің бақытты әулиесі.

* Сибилла Алерамо (1876—1960) — жазушы және феминизм өкілі.

* Джованни Феррари (1907—1982) — итальян футболшысы, сегіз дүркін Италия чемпионы.

* Вальтер Аудизио (1909—1973) — коммунист және антифашист қозғалысының мүшесі.

* Умберто Эко (1932—2016) — философ, семиотика зерттеушісі, жазушы.

* Джанни Ривера (1943 ж. т.) — футболшы және саясаткер.

* Марта Гастини (1989 ж. т.) — итальян киноактрисасы.
Джайме Эвальди Книис

**Джайме Эвальди Книис** —  бразилиялық футзал шебері, 2023 жылдан бастап қазақстандық «Семей» футзал клубының қақпашысы.

## Өмірбаяны

### Кәсіби мансабы
Джайме Эвальди Книис —  футзалдағы алғашқы қадамдарын Жарагуа қаласындағы футзал мектебінде бастаған. Ол кәсіби мансабында «Жарагуа Футзал», «Сан-Жозе-Пиньяис», «Палмас Футзал» және «Дойс Визиньос» сияқты клубтарда ойнаған.

#### «Семей» МФК
2023 жылы ол Қазақстанның «Семей» клубына ауысты. Алғашқы ойындарынан-ақ негізгі қақпашы атанып, команданың қорғаныс жүйесінде шешуші ойыншыға айналды. 

2023/24 маусымында клубтың тарихи чемпиондық атауына үлкен үлес қосты, шешуші сәттерде команданы бірнеше мәрте құтқарып қалды. 

### Жетістіктері

### Жеке статистикасы

## Тағы қараңыз
* Футзал
* Футзалдан Қазақстан чемпионаты
* Футзалдан УЕФА чемпиондар лигасы
* Қайрат
* Аят
* Семей

## Дереккөздер

Санат:Қазақстан мини-футболшылары
Санат:Бразилия мини-футболшылары
Санат:Футзалдан Қазақстан чемпионаты
Санат:Семей футзал клубының ойыншылары